CELEX: 32012R0501
Language: sk
Date: 2012-06-13 00:00:00
Title: Vykonávacie nariadenie Komisie (EÚ) č. 501/2012 z  13. júna 2012 , ktorým sa do Registra chránených označení pôvodu a chránených zemepisných označení zapisuje názov [镇江香醋 (Zhenjiang Xiang Cu) (CHZO)]

14.6.2012   
            
            
               SK
            
            
               Úradný vestník Európskej únie
            
            
               L 153/4
            
         VYKONÁVACIE NARIADENIE KOMISIE (EÚ) č. 501/2012
   z 13. júna 2012,
   ktorým sa do Registra chránených označení pôvodu a chránených zemepisných označení zapisuje názov [ (Zhenjiang Xiang Cu) (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 5 tretí pododsek,
   keďže:
   
               (1)
            
            Podľa článku 6 ods. 2 nariadenia (ES) č. 510/2006 bola žiadosť Číny zo 16. júla 2007 o zápis názvu
                   (Zhenjiang Xiang Cu) ako chráneného zemepisného označenia (CHZO) uverejnená v Úradnom vestníku Európskej únie
                (2).
         
               (2)
            
            
               Nemecko podalo proti zápisu do registra námietku v súlade s článkom 7 ods. 2 nariadenia (ES) č. 510/2006. Námietka bola uznaná za prípustnú podľa článku 7 ods. 3 prvého pododseku písm. c) uvedeného nariadenia.
            
         
               (3)
            
            
               Listom z 2. augusta 2011 Komisia vyzvala zúčastnené strany, aby sa snažili dospieť k vzájomnej dohode.
            
         
               (4)
            
            
               Keďže Nemecko a Čína nedosiahli formálnu dohodu v stanovenej lehote a v stanovených formách, Komisia by mala prijať rozhodnutie v súlade s postupom uvedeným v článku 15 ods. 2 nariadenia (ES) č. 510/2006.
            
         
               (5)
            
            V podanej námietke sa uvádza, že zápisom
                   (Zhenjiang Xiang Cu) do registra by sa vraj ohrozila existencia označení, ochranných známok alebo výrobkov podľa článku 7 ods. 3 prvého pododseku písm. c) nariadenia (ES) č. 510/2006, keďže predmetný ocot má nižší minimálny celkový obsah kyseliny (4,5 gramu) ako obsah (5,0 gramov) určený v nemeckých zákonoch, ako aj európskej norme EN 13188. Keďže obsah kyseliny octovej je rozhodujúcim kritériom na určenie kvality octu, namietajúca strana zastáva názor, že uvedenie takéhoto octu na trh v Európskej únii by bolo zavádzajúce pre spotrebiteľa, keďže by viedlo k narušeniu hospodárskej súťaže.
         
               (6)
            
            Keďže v Európskej únii neexistujú osobitné právne predpisy upravujúce túto oblasť, ocot s nižšou kyslosťou sa môže v EÚ zákonne vyrábať, uvádzať na trh a rovnako sa môže do Európskej únie aj dovážať.
                   (Zhenjiang Xiang Cu) je okrem toho ryžovým octom, ktorý má svoje charakteristické vlastnosti a ktorý je spojený s čínskou kuchyňou. Skutočnosť, že
                   (Zhenjiang Xiang Cu) sa na trh v EÚ uvádza s minimálnym obsahom kyseliny 4,5 gramu/100 ml, sa preto nedá spojiť ani s rizikom zmätenia spotrebiteľov ani s pokusom o nekorektné a netradičné používanie.
         
               (7)
            
            Komisia chápe, že Čína by bola ochotná prijať minimálnu mieru kyslosti výrobku
                   (Zhenjiang Xiang Cu) nie nižšiu ako 5,0 gramov na 100 ml, čo by náležite spĺňalo požiadavku nemeckých orgánov a bolo by v súlade s uvedenou európskou normou EN 13188. Nemecko potvrdilo, že tým by sa vyriešili jeho obavy.
         
               (8)
            
            S cieľom dosiahnuť čo najširší konsenzus by sa minimálny celkový obsah kyseliny výrobku
                   (Zhenjiang Xiang Cu) mal preto stanoviť na 5,00 gramov/100 ml.
         
               (9)
            
            Vzhľadom na uvedené skutočnosti by sa názov
                   (Zhenjiang Xiang Cu) mal zapísať do Registra chránených označení pôvodu a chránených zemepisných označení.
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre chránené zemepisné označenia a chránené označenia pôvodu,
            
         PRIJALA TOTO NARIADENIE:
   Článok 1
   Označenie uvedené v prílohe k tomuto nariadeniu sa zapisuje do registra.
   Článok 2
   Aktualizované znenie jednotného dokumentu sa nachádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. júna 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. EÚ C 254, 22.9.2010, s. 10.
   
      PRÍLOHA I
      Poľnohospodárske výrobky určené na ľudskú spotrebu, uvedené v prílohe I k zmluve:
      
         Trieda 1.8:   Iné výrobky prílohy I k zmluve (koreniny atď.)
      
      ČÍNA
      
          (Zhenjiang Xiang Cu) (CHZO)
   
   
      PRÍLOHA II
      JEDNOTNÝ DOKUMENT
      
         NARIADENIE RADY (ES) č. 510/2006
      
      „“(ZHENJIANG XIANG CU)
      
      ES č.: KN-PGI-0005-0630-16.07.2007
      
         CHZO ( X ) CHOP ( )
      
      1.   Názov
      
      „“ (Zhenjiang Xiang Cu)
      2.   Členský štát alebo tretia krajina
      
      Čínska ľudová republika
      3.   Opis poľnohospodárskeho výrobku alebo potraviny
      
      3.1.   Druh výrobku
      
      
                  Trieda 1.8:
               
               
                  Iné výrobky prílohy I k zmluve (koreniny atď.)
               
            3.2.   Opis výrobku, na ktorý sa vzťahuje názov uvedený v bode 1
      
      Zhenjiang Xiang Cu je druhom kvaseného ryžového octu, ktorý sa vyrába z lepkavej ryže ako hlavnej suroviny. Má charakteristickú vôňu, jemnú chuť a výraznú lesklú červeno-hnedú farbu s nádychom do okrova. Vyznačuje sa výraznou vôňou praženej ryže a kvasených výrobkov. Jeho chuť je intenzívna a jemná, príjemná a svieža, kyslá, ale nie trpká, lahodná a sladkastá. V závislosti od špecifikácií sa celková kyslosť (na základe kyseliny octovej) pohybuje v rozmedzí 5,00 g — 6,00 g na 100 ml (najviac 15,50 g), obsah viazanej kyseliny (na základe kyseliny mliečnej) v rozmedzí 1,20 g — 1,60 g na 100 ml, obsah dusíka z aminokyselín (na dusíkovom základe) v rozmedzí 0,12 g — 0,18 g na 100 ml a obsah redukujúceho cukru (na základe dextrózy) presahuje 2,20 g na 100 ml.
      V závislosti od dĺžky skladovania sa Zhenjiang Xiang Cu rozdeľuje do dvoch kategórií: „voňavý ocot“, čo je bežný typ octu s dobou skladovania presahujúcou 180 dní a „zrelý ocot“, čo je voňavý ocot Zhenjiang s dobou skladovania presahujúcou 365 dní.
      3.3.   Suroviny
      
      
                  1.
               
               
                  Lepkavá ryža z regiónu Zhenjiang. Má trvale dobrú kvalitu, vykazuje vysokú mieru lepkavosti a primeraný obsah hrubej bielkoviny. Obsah amylopektínu môže dosahovať až hodnotu 100.
               
            
                  2.
               
               
                  Pšeničné otruby z miestnej spracovanej pšenice najvyššej kvality, bohatej na výživové prvky potrebné na fermentáciu baktérií kyseliny octovej.
               
            
                  3.
               
               
                  Ryžové plevy zo spracovania miestnej ryže. Slúžia ako prenášač a vytvárajú zvláštne plynné prostredie vhodné na rast baktérií pri fermentácii kyseliny octovej.
               
            
                  4.
               
               
                  Daqu rastový prenášač cukornatejúcich kmeňov fermentovaný tradičnými technikami z miestnych surovín najvyššej kvality, ako napr. pšenice, jačmeňa a zeleného hrášku.
               
            
                  5.
               
               
                  Ryža určená na praženie lepkavá, mäkká, opražená ryžová kaša (congee) vyrobená z miestnej ryže najvyššej kvality. Predstavuje hlavnú zložku, ktorá dodáva voňavému octu Zhenjiang jeho charakteristickú vôňu a farbu.
               
            
                  6.
               
               
                  Voda čistá voda nahromadená v teréne a podloží typických pre región Zhenjiang, ktorá je bohatá na rôzne minerálne látky. Má sladkastú chuť a primeranú tvrdosť a hodnotu pH, vďaka čomu je vhodná na výrobu octu.
               
            3.4.   Krmivo (len pri výrobkoch živočíšneho pôvodu)
      
      —
      3.5.   Konkrétne kroky pri výrobe, ktoré sa musia uskutočniť v označenej zemepisnej oblasti
      
      Výroba Zhenjiang Xiang Cu vrátane prípravy Daqu a ryžového vína na octenie, fermentácie kvasného základu, extrakcie octu, sparenia a uskladnenia/zretia surového octu sa musí uskutočniť vo vymedzenej zemepisnej oblasti.
      3.6.   Osobitné pravidlá pri krájaní, strúhaní, balení atď.
      
      Sklené fľaše v súlade s požiadavkami potravinovej hygieny, vonkajší obal môže tvoriť kartonáž.
      3.7.   Osobitné pravidlá pri označovaní
      
      Etiketa s označením Zhenjiang Xiang Cu má tlačenú podobu a je na fľaši trvale prilepená. Hlavné údaje na etikete zahŕňajú názov výrobku (Zhenjiang Xiang Cu), výrobné techniky (fermentácia pevnej fázy), kategóriu octu (kvasený ocot), hlavné suroviny, čistú hmotnosť, názov a adresu výrobcu, dátum výroby a štandardný kód výrobku.
      4.   Stručné vymedzenie zemepisnej oblasti
      
      Región Zhenjiang sa nachádza v juhovýchodnej Číne na južnom brehu rieky Jang-c’-ťiang. Nachádza sa medzi 31° 37′– 32° 19′ severnej šírky a 118° 58′ – 119° 58′ východnej dĺžky. Región pozostáva zo správnej oblasti miest Jurong, Danyang a Yangzhong, okresov Dantu, Jingkou a Runzhou a rozvojovej zóny Zhenjiang.
      5.   Spojenie so zemepisnou oblasťou
      
      5.1.   Špecifickosť zemepisnej oblasti
      
      Región Zhenjiang sa nachádza v juhovýchodnej Číne, v oblasti, kde sa rieka Jang-c’-ťiang vlieva do Veľkého (čínskeho) kanála. Vyznačuje sa typickým vlhkým monzúnovým podnebím, ktoré tvorí prechod od teplej miernej zóny k subtropickej zóne. Priemerná doba trvania slnečného svitu dosahuje 2 050,7 hodín ročne, miera slnečného svitu dosahuje 46,8 %, priemerná ročná teplota dosahuje 15,4 °C, priemerná vlhkosť vzduchu dosahuje 77 % a priemerný ročný úhrn zrážok presahuje 1 000 mm. Regiónu Zhenjiang dodávajú jeho typický ráz nízke kopce tiahnuce sa celým regiónom, úrodná poľnohospodárska pôda a spletitá riečna sieť s veľkým množstvom ostrovčekov a prístavov. Táto zelená oblasť sa vyznačuje príjemným, jasným a vlhkým podnebím.
      5.2.   Špecifickosť výrobku
      
      Ocot Zhenjiang Xiang Cu má výraznú lesklú červeno-hnedú farbu s nádychom do okrova. Vyznačuje sa výraznou vôňou praženej ryže a kvasených výrobkov. Jeho chuť je intenzívna a jemná, hoci s kyslou príchuťou spôsobenou obsahom kyseliny octovej, kyseliny mliečnej, kyseliny jablčnej, kyseliny jantárovej, kyseliny citrónovej a kyseliny glukónovej, ktorá však nie je veľmi trpká; je príjemná a svieža, lahodná a sladkastá.
      5.3.   Príčinná súvislosť medzi zemepisnou oblasťou a špecifickou akosťou, povesťou alebo inou vlastnosťou výrobku
      
      Región Zhenjiang sa nachádza v juhovýchodnej Číne a vyznačuje sa typickým vlhkým monzúnovým podnebím, ktoré tvorí prechod od teplej miernej zóny k subtropickej zóne. Nachádza sa v oblasti, kde sa rieka Jang-c’-ťiang vlieva do Veľkého (čínskeho) kanála, v kraji nízkych zelených kopcov, úrodnej poľnohospodárskej pôdy a spletitej riečnej siete s veľkým počtom ostrovčekov a prístavov. Oplýva hojnosťou takých poľnohospodárskych plodín akými sú ryža, pšenica, jačmeň a zelený hrášok, z ktorých vzniká veľké množstvo vedľajších produktov, ako napr. pšeničných otrúb a ryžových pliev. Vlhkosť a zelené prostredie regiónu Zhenjiang môžu podporiť vznik a rozmnožovanie baktérií kyseliny octovej. Voda z kopcov a prameňov sa zhromažďuje v riekach, jazerách a mokradiach, kam sa dostáva cez kamene a skaly, vďaka čomu je bohatá na minerálne látky a má výraznú a sladkastú chuť, ktorá je na výrobu octu najvhodnejšia.
      Mesto Zhenjiang je už dlhý čas známe ako „mesto v horských lesoch a domov octu“. Obyvatelia regiónu Zhenjiang sa začali výrobe octu venovať už pred 1 400 rokmi. Používanie Zhenjiang Xiang Cu sa v plnej miere presadilo počas vlády dynastie Liang. V raných klasických dielach čínskej medicíny sa považoval za najlepší ryžový ocot a počas vlády dynastie Qing získal medzinárodné zlaté ocenenie. Zhenjiang Xiang Cu sa stal poznávacím znamením mesta, Zhenjiang Xiang Cu sa stal poznávacím znamením mesta, keďže sa v ňom nachádza takmer 100 závodov na výrobu octu, ovzduším sa vznáša vôňa octu a kulinárske zvyklosti a kultúra prípravy jedál spojené s použitím octu sú badateľné na každom kroku.
      
         Odkaz na uverejnenie špecifikácie
      
      [Článok 5 ods. 7 nariadenia (ES) č. 510/2006]